CELEX: 32022D0628
Language: bg
Date: 2022-04-13 00:00:00
Title: Решение (ОВППС) 2022/628 на Съвета от 13 април 2022 година за изменение на Решение (ОВППС) 2022/266 относно ограничителни мерки в отговор на признаването на неконтролираните от правителството зони на Донецка и Луганска област в Украйна и разпореждането за влизане на руски въоръжени сили в тези зони

13.4.2022   
               
               
                  BG
               
               
                  Официален вестник на Европейския съюз
               
               
                  L 116/8
               
            
         РЕШЕНИЕ (ОВППС) 2022/628 НА СЪВЕТА
         от 13 април 2022 година
         за изменение на Решение (ОВППС) 2022/266 относно ограничителни мерки в отговор на признаването на неконтролираните от правителството зони на Донецка и Луганска област в Украйна и разпореждането за влизане на руски въоръжени сили в тези зони
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 23 февруари 2022 г. Съветът прие Решение (ОВППС) 2022/266 (1).
                  
               
                     (2)
                  
                  
                     На 24 февруари 2022 г. президентът на Руската федерация обяви военна операция в Украйна и руските въоръжени сили нападнаха Украйна.
                  
               
                     (3)
                  
                  
                     С незаконните си военни действия Русия грубо нарушава териториалната цялост, суверенитета и независимостта на Украйна, както и международното право и принципите на Устава на Организацията на обединените нации.
                  
               
                     (4)
                  
                  
                     Предвид хуманитарната криза, предизвикана от непровокираното нашествие на въоръжени сили на Руската федерация в Украйна, Съветът счита, че в съответствие с международното хуманитарно право в Украйна следва да продължат принципните хуманитарни действия от неутрални хуманитарни организации за посрещане на хуманитарните нужди на украинското гражданско население, включително в неконтролираните от правителството зони на Донецка и Луганска област в Украйна.
                  
               
                     (5)
                  
                  
                     Ето защо Съветът счита, че някои ясно определени категории органи, лица, образувания, организации и агенции следва да бъдат освободени от ограниченията върху търговията със стоки и технологии за употреба в определени сектори, върху предоставянето на определени услуги и помощ, свързани с тези стоки и технологии, и върху предоставянето на услуги, свързани с инфраструктурата в определени сектори, когато това е необходимо изключително за хуманитарни цели в неконтролираните от правителството зони на Донецка и Луганска област в Украйна.
                  
               
                     (6)
                  
                  
                     Освен това и за същата цел Съветът също така счита, че следва да се въведе механизъм за дерогация за хуманитарните дейности, които не са обхванати от горното освобождаване.
                  
               
                     (7)
                  
                  
                     Поради това Решение (ОВППС) 2022/266 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2022/266 се изменя, както следва:
            
                        1)
                     
                     
                        В член 6, параграф 3 се вмъкват следните параграфи:
                        
                           „2а.   Забраните по параграфи 1 и 2 не се прилагат по отношение на:
                           
                                       a)
                                    
                                    
                                       публични органи или юридически лица, образувания или органи, които получават публично финансиране от Съюза или от държавите членки, при условие че стоките, технологиите, услугите и помощта, посочени в параграфи 1 и 2, са необходими изключително за хуманитарни цели в неконтролираните от правителството зони на Донецка и Луганска област в Украйна;
                                    
                                 
                                       б)
                                    
                                    
                                       организации и агенции, които Съюзът е оценил по стълбове и с които Съюзът е подписал рамково споразумение за финансово партньорство, въз основа на което организациите и агенциите действат като хуманитарни партньори на Съюза, при условие че стоките, технологиите, услугите и помощта, посочени в параграфи 1 и 2, са необходими изключително за хуманитарни цели в неконтролираните от правителството зони на Донецка и Луганска област в Украйна;
                                    
                                 
                                       в)
                                    
                                    
                                       организации и агенции, които са получили сертификата за хуманитарно партньорство от Съюза или които са признати от държава членка в съответствие с националните процедури, при условие че стоките, технологиите, услугите и помощта, посочени в параграфи 1 и 2, са необходими изключително за хуманитарни цели в неконтролираните от правителството зони на Донецка и Луганска област в Украйна; и
                                    
                                 
                                       г)
                                    
                                    
                                       специализираните агенции на държавите членки, при условие че стоките, технологиите, услугите и помощта, посочени в параграфи 1 и 2, са необходими изключително за хуманитарни цели в неконтролираните от правителството зони на Донецка и Луганска област в Украйна.
                                    
                                 
                        
                           2б.   В случаи, които не попадат в обхвата на параграф 2а, и чрез дерогация от параграфи 1 и 2 компетентните органи на държавите членки може да дадат специално или общо разрешение, при общи и специални условия, които преценят за подходящи, за продажбата, доставката, трансфера или износа на стоки и технологии, посочени в параграф 1, както и предоставянето на услуги и помощ, посочени в параграф 2, ако установят, че тези стоки, технологии, услуги и помощ са необходими изключително за хуманитарни цели в неконтролираните от правителството зони на Донецка и Луганска област в Украйна.
                           В двуседмичен срок от даването на разрешение съгласно настоящия параграф съответната го държава членка уведомява другите държави членки и Комисията за даденото разрешение.“;
                        
                     
                  
                        2)
                     
                     
                        В член 7 се вмъкват следните параграфи:
                        
                           „1а.   Забраните по параграф 1 не се прилагат по отношение на:
                           
                                       a)
                                    
                                    
                                       публични органи или юридически лица, образувания или органи, които получават публично финансиране от Съюза или от държавите членки, при условие че помощта и услугите, посочени в параграф 1, са необходими изключително за хуманитарни цели в неконтролираните от правителството зони на Донецка и Луганска област в Украйна;
                                    
                                 
                                       б)
                                    
                                    
                                       организации и агенции, които Съюзът е оценил по стълбове и с които Съюзът е подписал рамково споразумение за финансово партньорство, въз основа на което организациите и агенциите действат като хуманитарни партньори на Съюза, при условие че помощта и услугите, посочени в параграф 1, са необходими изключително за хуманитарни цели в неконтролираните от правителството зони на Донецка и Луганска област в Украйна;
                                    
                                 
                                       в)
                                    
                                    
                                       организации и агенции, които са получили сертификат за хуманитарно партньорство от Съюза или които са признати от държава членка в съответствие с националните процедури, при условие че помощта и услугите, посочени в параграф 1, са необходими изключително за хуманитарни цели в неконтролираните от правителството зони на Донецка и Луганска област в Украйна; и
                                    
                                 
                                       г)
                                    
                                    
                                       специализираните агенции на държавите членки, при условие че помощта и услугите, посочени в параграф 1, са необходими изключително за хуманитарни цели в неконтролираните от правителството зони на Донецка и Луганска област в Украйна.
                                    
                                 
                        
                           1б.   В случаи, които не попадат в обхвата на параграф 1а, и чрез дерогация от параграф 1, компетентните органи на държавите членки може да дадат специално или общо разрешение, при общи и специални условия, които преценят за подходящи, за предоставянето на помощ и услуги, посочени в параграф 1, ако установят, че тази помощ и тези услуги са необходими изключително за хуманитарни цели в неконтролираните от правителството зони на Донецка и Луганска област в Украйна.
                           В двуседмичен срок от даването на разрешение съгласно настоящия параграф съответната държава членка уведомява другите държави членки и Комисията за даденото разрешение.“.
                        
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено в Брюксел на 13 април 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  Решение (ОВППС) 2022/266 на Съвета от 23 февруари 2022 г. относно ограничителни мерки в отговор на признаването на неконтролираните от правителството зони на Донецка и Луганска област в Украйна и разпореждането за влизане на руски въоръжени сили в тези зони (ОВ L 42I, 23.2.2022 г., стр. 109).